Nereligingumas
Nereligingumas – religijos nebuvimas asmens pasaulėžiūroje, abejingumas religijai arba nusistatymas prieš religiją. Priklausomai nuo konteksto, nereligingumu gali būti vadinamas ateizmas, deizmas, agnosticizmas, skepticizmas, laisvamanybė, sekuliarusis humanizmas. Nereligingų žmonių įsitikinimai ir nuostatos iš pagrindų gali sutapti su religingų asmenų įsitikinimais ir nuostatomis, tik nėra susiejami su dievybėmis. Nereligingais taip pat gali būti vadinami asmenys, kurie tiki dievo ar antgamtinių jėgų egzistavimu, tačiau nepraktikuoja tas dievybes atitinkančių religijų. Tokie žmonės yra nereligingi teistai.